"آرسنال"ین تورک سوی‌لو آلمان فوتبولچوسو مسعوت اؤزیل و "تورکیه گؤزه‌لی "امینه گولشه" ائولندی‌لر.
ایستانبوداکی نیکاح مراسیمینده جمهور باشقانی رجب طیب اردوغان و خانیمی امینه اردوغان دا ایشتیراک ائدیب‌لر. جمهور باشقانی و خانیمی تویدا نیکاح شاهیدی قیسمینده ده چیخیش ائدیب‌لر.
فوتبولچونون تویوندا نطق سؤیله‌ین جمهور باشقانی اردوغان جوت‌لویه خوشبخت‌لیک آرزو ائدیب و نیکاحی تصدیق ائدن سندی امینه گولشه تقدیم ائدیب.
توی مراسیمی ایستانبولدا عائله عضو‌لری‌نین و دوست‌لارین ایشتیراکی ایله کئچیریلیب.
تانینمیش فوتبولچو مسعوت اؤزیل خوشبخت گونونده محاربه‌دن ضرر چکن‌لری ده اونوتمادی: 16 مین نفره توی یئمیی وئردی.
تورک قیزیل جمعیتی‌نین معلوماتینا گؤره، "مسعوت اؤزیل قیزیل آیین یئمک‌خانا‌لارینا سوریه و تورکیه‌دکی دوشرگه‌لرده قالان، محاربه‌دن ضرر چکن اینسان‌لارا توی یئمیی وئریلمه‌سی اوچون پول کؤچوروب".
قورومون صدری کرم کینیک سوسیال مئدیا حسابین‌دان مشهور فوتبولچویا تشککور ائدیب و خوشبخت اولماسینی آرزولاییب.
